Oto fon Rūtenbergs
Johans Jozefs Gothards Oto fon Rūtenbergs-Orgīss (vācu: Johann Joseph Gotthard Otto Baron von Rutenberg genannt von Orgies, dzimis 1806. gada 26. maijā, miris 1864. gada 16. maijā) bija Bauskā dzimis vācbaltiešu rakstnieks un vēsturnieks. Vecsieksātes un Volgundes muižu īpašnieks. No 1820. gada studēja Heidelbergā, Strasbūrā, Bonnā un Getingenē. No 1824. līdz 1828. gadam strādāja par tiesas asesoru Kuldīgā, no 1828. līdz 1833. gadam - par tiesas asesoru Jelgavā. No 1833. gada dzīvoja Vācijā. Būdams liberāli noskaņots, kritizēja Baltijas sabiedrisko iekārtu, aizstāvot zemnieku intereses.